
	Na temelju članka 29. Statuta Zavoda za hitnu medicinu Požeško-slavonske županije, a u vezi s člankom 34. Zakona o fiskalnoj odgovornosti (NN 111/18) i člankom 7. Uredbe o sastavljanju i predaji Izjave o fiskalnoj odgovornosti (NN 95/19) ravnatelj Zavoda za hitnu medicinu Požeško-slavonske županije g. Fabijan Barišić, dipl. iur. donosi:

P R O C E D U R U
IZDAVANJA I OBRAČUNAVANJA PUTNIH NALOGA
I.
	Ovom Procedurom propisuje se način i postupak izdavanja te obračun naloga za službeno putovanje zaposlenih u Zavodu za hitnu medicinu Požeško-slavonske županije (u daljnjem tekstu: Zavod).
Iznimno od stavka 1. ovog članka naknada troškova službenog putovanja odobrit će se u skladu s ovom Procedurom i svakom vanjskom suradniku koji dolazi u Zavod ili putuje na drugo odredište vezano uz rad Zavoda ili sudjelovanje u radu povjerenstava Zavoda 

II.
	Izrazi koji se koriste u ovoj Proceduri za osobe u muškom rodu, upotrijebljeni su neutralno i odnose se na muške i ženske osobe.

III.
	Pod službenim putovanjem podrazumijeva se putovanje radnika izvan mjesta rada u drugo mjesto zbog izvršavanja poslova i stručnog usavršavanja, ako je to mjesto udaljeno minimalno 30 km od sjedišta Zavoda, radnog mjesta na koje je zaposlenik raspoređen ili prebivališta zaposlenika upućenog na službeno putovanje. 
 
IV.
	Za odlazak na stručna usavršavanja, radne sastanke i druge službene sastanke, odobrava se korištenje službenog vozila, javnog prijevoza ili privatnog automobila. 
	Ravnatelj korištenje privatnog automobila odobrava ako procijeni da će se službeni posao uspješnije obaviti, ako je termin prijevoza nepovoljan za putovanje i u drugim prigodama kada to ocijeni svrsishodnim.



V.
	Način i postupak izdavanja, te obračun putnog naloga Zavoda određuje se kako slijedi: 

	Red.
broj
	aktivnost
	Odgovorna osoba
	dokument
	rok

	1. 
	Usmeni ili pisani prijedlog/zahtjev zaposlenika, odnosno njegovog neposredno nadređenog
	
Zaposlenik/neposredno nadređeni
	Poziv, prijavnica i program stručnog usavršavanja, konferencije, zahtjev za uslugom i sl. 
	Tijekom godine

	2. 
	Razmatranje prijedloga/ zahtjeva za službeno putovanje
	Ravnatelj Zavoda
	Ukoliko je prijedlog/zahtjev opravdan i u skladu s Financijskim planom ravnatelj nalaže izdavanje putnog naloga
	U optimalnom roku od dana zaprimanja prijedloga, ako je moguće treći dan od dana zaprimanja prijedloga/zahtjeva

	3. 
	Izdavanje putnog naloga
	Tajnica/viši upravni referent
	Putni nalog potpisuje ravnatelj Zavoda, a isti se upisuje u Knjigu putnih naloga
	1 dan prije ili na dan službenog putovanja, a po mogućnosti i prije

	4. 
	Obračun putnog 
naloga
	Zaposlenik koji je bio na službenom putu
	- popunjava dijelove put. Naloga (datum i vrijeme polaska i povratka, relaciju putovanja, početno i završno stanje brojila (ako je koristio osobni automobil)
- prilaže dokumentaciju potrebnu za obračun troškova putovanja (kartu prijevoznika, račune cestarine, račun spavanja (ako je noćio), račune parkinga i sl. 
- sastavlja pismeno izvješće o službenom putovanju, 
- obračunava troškove prema priložnoj dokumentaciji, 
- sve navedeno ovjerava svojim potpisom, 
- putni nalog (obračunat) sa svim prilozima dostavlja računovodstvu.
P.S. 
	U roku od 3 dana od povratka sa službenog puta.

	5. 
	Likvidatura i isplata troškova po putnom nalogu
	Računovodstveni djelatnik i rukovoditelj Službe za financije, plan i analizu
	- Provodi formalnu i matematičku provjeru obračunatog putnog naloga;
- Obračunati put. nalog daje ravnatelju na potpis, 
- Isplaćuje troškove po punom nalogu za račun zaposlenika
- likvidira putni nalog
	U roku od 7 dana od dana zaprimanja zahtjeva za isplatu

	6. 
	Knjiženje troškova po punom nalogu
	Računovodstveni djelatnik
	Knjiži troškove po putnom nalogu u Računovodstvu proračuna.
	U roku od 3 dana od dana obračuna putnog naloga.



IV.
Ova Procedura stupa na snagu danom donošenja, a objavit će se na internetskoj stranici Zavoda (www.hitna-psz.hr).

	      Ravnatelj:
                                                                                                     Fabijan Barišić, dipl. iur. 
